বাজপেয়ীজি প্রথমবারে মাত্র ১৩ দিনের জন্য প্রধানমন্ত্রীর আসনে বসেছিলেন। কিন্তু সেটার স্থায়িত্বকাল বেশি দিন ছিল না তা জেনেও তিনি সেই আসন গ্রহন করেছিলেন। কারন সেই সময় কংগ্রেস বিরোধী দল গুলির কোনো ক্ষমতা ছিল না। তাই তিনি কিছু দিনের জন্য হলেও সেই আসনে বসে কংগ্রেস কে দেখিয়ে দিয়েছিল তার ছোটো এই দলের ক্ষমতা । তিনি শুধুমাত্র দেশবাসী কে এটাই দেখাতে চেয়েছিলেন যে, এই দেশে কংগ্রেসের বিকল্প রয়েছে সেই জন্যই তিনি সেই সময় প্রধানমন্ত্রীর আসন গ্রহন করেছিলেন। তার কোনো ক্ষমতার লোভ ছিল না। তার মূল লক্ষ্য ছিল দেশের সাধারণ মানুষের কাছে তার দলের আদর্শ ও লক্ষ্য তুলে ধরা। সেটার প্রমান আমরা তার প্রথমবারের ভাষন থেকেই ফুটে উঠেছিল। সেই সময় সরাসরি সম্প্রচার করা হত না লোকসভা। কিন্তু সেই সময়কার তথ্য ও সম্প্রচার মন্ত্রী সুষমা স্বরাজ দূরদর্শনে লোকসভার লাইভ টেলিকাস্ট চালু করে দিয়েছিলেন মাত্র ১৩ দিনের মধ্যে।